CELEX: 32021R1466
Language: el
Date: 2021-07-06 00:00:00
Title: Εκτελεστικός κανονισμός (ΕΕ) 2021/1466 της Επιτροπής της 6ης Ιουλίου 2021 για την τροποποίηση του εκτελεστικού κανονισμού (ΕΕ) 2016/1239 όσον αφορά το ποσό της εγγύησης και τη διάρκεια ισχύος των πιστοποιητικών εξαγωγής για το ρύζι

13.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 321/16
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1466 ΤΗΣ ΕΠΙΤΡΟΠΗΣ
         της 6ης Ιουλίου 2021
         για την τροποποίηση του εκτελεστικού κανονισμού (ΕΕ) 2016/1239 όσον αφορά το ποσό της εγγύησης και τη διάρκεια ισχύος των πιστοποιητικών εξαγωγής για το ρύζι
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 178 και το άρθρο 223 παράγραφος 3 στοιχεία α), β) και γ),
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2016/1239 της Επιτροπής (2) θεσπίζει κανόνες για την εφαρμογή του κανονισμού (ΕΕ) αριθ. 1308/2013 όσον αφορά το καθεστώς πιστοποιητικών εισαγωγής και εξαγωγής.
                  
               
                     (2)
                  
                  
                     Η υποχρέωση προσκόμισης πιστοποιητικού για τις εξαγωγές του «αποφλοιωμένου ρυζιού (ρυζιού cargo ή ρυζιού brun)» του κωδικού ΣΟ 1006 20 και του «μισολευκασμένου ή λευκασμένου, έστω και γυαλισμένου ή στιλβωμένου ρυζιού» του κωδικού ΣΟ 1006 30 καταργήθηκε με τον κατ’ εξουσιοδότηση κανονισμό (ΕΕ) 2016/1237 της Επιτροπής (3) όπως τροποποιήθηκε από τον κατ’ εξουσιοδότηση κανονισμό (ΕΕ) 2021/1467 (4).
                  
               
                     (3)
                  
                  
                     Ως εκ τούτου, είναι αναγκαίο να απαλειφθούν οι εκτελεστικές διατάξεις σχετικά με το ποσό της εγγύησης και την περίοδο ισχύος των εν λόγω πιστοποιητικών εξαγωγής, καθώς και η υποχρέωση κοινοποίησής τους.
                  
               
                     (4)
                  
                  
                     Συνεπώς, ο εκτελεστικός κανονισμός (ΕΕ) 2016/1239 θα πρέπει να τροποποιηθεί αναλόγως.
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο εκτελεστικός κανονισμός (ΕΕ) 2016/1239 τροποποιείται ως εξής:
            
                        1)
                     
                     
                        στο άρθρο 19α, το στοιχείο β) απαλείφεται.
                     
                  
                        2)
                     
                     
                        στο παράρτημα II μέρος II, το σημείο Α απαλείφεται.
                     
                  
         
            Άρθρο 2
            Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 6 Ιουλίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 671.
         
            (2)  Εκτελεστικός κανονισμός (ΕΕ) 2016/1239 της Επιτροπής, της 18ης Μαΐου 2016, για τη θέσπιση κανόνων εφαρμογής του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά το καθεστώς πιστοποιητικών εισαγωγής και εξαγωγής (ΕΕ L 206 της 30.7.2016, σ. 44).
         
            (3)  Κατ’ εξουσιοδότηση κανονισμός (ΕΕ) 2016/1237 της Επιτροπής, της 18ης Μαΐου 2016, για τη συμπλήρωση του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις λεπτομέρειες εφαρμογής του καθεστώτος πιστοποιητικών εισαγωγής και εξαγωγής και για τη συμπλήρωση του κανονισμού (ΕΕ) αριθ. 1306/2013 του Ευρωπαϊκού Κοινοβουλίου και του Συμβουλίου όσον αφορά τους κανόνες σχετικά με την αποδέσμευση και την κατάπτωση των εγγυήσεων που κατατέθηκαν για τα πιστοποιητικά αυτά, για την τροποποίηση των κανονισμών (ΕΚ) αριθ. 2535/2001, (ΕΚ) αριθ. 1342/2003, (ΕΚ) αριθ. 2336/2003, (ΕΚ) αριθ. 951/2006, (ΕΚ) αριθ. 341/2007 και (ΕΚ) αριθ. 382/2008 της Επιτροπής και την κατάργηση των κανονισμών (ΕΚ) αριθ. 2390/98, (ΕΚ) αριθ. 1345/2005, (ΕΚ) αριθ. 376/2008 και (ΕΚ) αριθ. 507/2008 της Επιτροπής (ΕΕ L 206 της 30.7.2016, σ. 1).
         
            (4)  Κατ’ εξουσιοδότηση κανονισμός (ΕΕ) 2021/1467 της Επιτροπής, της 6ης Ιουλίου 2021, για την τροποποίηση του κατ’ εξουσιοδότηση κανονισμού (ΕΕ) 2016/1237 όσον αφορά την υποχρέωση προσκόμισης πιστοποιητικού εξαγωγής για το ρύζι (βλέπε σελίδα 18 της παρούσας Επίσημης Εφημερίδας).